Bírálóbizottsági Jegyzőkönyv

# **I. Általános információk**

## **1. Az ajánlatkérőre vonatkozó információk** Sülysáp Város Önkormányzata

## **2. Az eljárás típusa**

## A közbeszerzésekről szóló 2015. évi CXLIII. törvény (a továbbiakban: Kbt.) Harmadik Rész szerinti Kbt. 115. § szerinti nyílt eljárás.

## **3. Az eljárás tárgya**

## ***Ipari park létesítése (VEKOP-1.2.2-15-2016-00025)***

## I. rész: Közművek és útépítés

## II. rész: Csarnok

## EKR000366182019

## **4. Eljárási cselekmény**

## Bírálóbizottsági ülés: eljárást lezáró döntés előterjesztése.

## **6. Helyszín**

## 2241 Sülysáp, Szent István Tér 1. tárgyaló

## **7. Időpont**

## 2019. május 6. napján 10:00 órai kezdettel.

## **8. A jegyzőkönyv felvételekor jelenlévő személyek**

## A bírálóbizottság alulírott tagjai

# **II. Előzmények**

Ajánlatkérő közbeszerzési eljárást indított 2019. április 1. napján az ajánlattételi felhívás és közbeszerzési dokumentumok ajánlattételre felkért gazdasági szereplők részére történő, EKR-en keresztüli közvetlen megküldésével.

Kiegészítő tájékoztatás kérés az ajánlattételi határidő lejártát megelőzően nem érkezett.

Az ajánlattételi felhívás és a közbeszerzési dokumentumok ***módosítására*** két alkalommal került sor:

2019. április 15. napján és 2019. április 16. napján.

Mindkét módosítás alkalmával az ajánlattételi határidő módosult, továbbá a második módosítás a műszaki tartalmat érintő módosítás is volt.

Az ajánlattételi határidő lejártáig (2019.04.18 napján 14:00 óra) részenként 1 ajánlattevő nyújtott be ajánlatot:

I. rész: Közművek és útépítés

| Ajánlattevő neve | Ajánlattevő székhelye | Ajánlat benyújtásának időpontja |
| --- | --- | --- |
| PMG Építőipari Korlátolt Felelősségű Társaság | 2251 Tápiószecső Sági Út 8 | 2019.04.17 10:32:45 |

II. rész: Csarnok

| Ajánlattevő neve | Ajánlattevő székhelye | Ajánlat benyújtásának időpontja |
| --- | --- | --- |
| PMG Építőipari Korlátolt Felelősségű Társaság | 2251 Tápiószecső Sági Út 8 | 2019.04.17 10:38:14 |

A megajánlások részletei:

Ajánlattevő neve: PMG Építőipari Korlátolt Felelősségű Társaság

Székhelye: 2251 Tápiószecső Sági Út 8

Rész neve: I. rész: Közművek és útépítés

1. Nettó vállalkozói díj (HUF): 60 572 853
2. Többletjótállás időtartama (min. 0, max. 24 hónap): 24

Rész neve: II. rész: Csarnok

1. Nettó vállalkozói díj (HUF): 254 955 974
2. Többletjótállás időtartama (min. 0, max. 24 hónap): 24

***Előzetes vitarendezési kérelem*** jelen bírálóbizottsági ülés időpontjáig nem érkezett.

# **III. A bírálóbizottság munkája**

A bírálóbizottság a Kb. 69. § (1)-(2) bekezdésben foglalt kötelezettségének eleget téve az ajánlatokat megvizsgálta és megállapította, hogy az értékelési szempont szerinti legkedvezőbb ajánlatok összege meghaladja a Kbt. 115. § szerinti nyílt eljárás jogalapjául szolgáló nettó 300 millió forintos határt.

Kbt. 115. § (1) bekezdés: *Ha az építési beruházás becsült értéke nem éri el a háromszázmillió forintot, az ajánlatkérő – választása szerint – a közbeszerzési eljárást lefolytathatja a nyílt vagy a hirdetmény nélküli tárgyalásos eljárás nemzeti eljárásrendben irányadó szabályainak a jelen §-ban foglalt eltérésekkel történő alkalmazásával is, kivéve, ha a beszerzés európai uniós alapokból finanszírozott és Magyarország országhatárán átnyúló projekttel kapcsolatos*.

A Kbt. 114. § (8) bekezdés alapján: *Ha az értékelés alapján legkedvezőbb ajánlatot tett ajánlattevővel történő szerződéskötés esetén a szerződés értéke a becsült értéket meghaladná, és az ajánlatkérő az eljárást olyan szabályok szerint indította meg, amelyek nem lettek volna jogszerűen alkalmazhatóak, ha az ajánlatkérő az eljárás becsült értékeként ezt a szerződéses értéket határozta volna meg, az ajánlatkérő köteles az eljárást eredménytelenné nyilvánítani.*

# **IV. Döntési javaslat (eljárást lezáró döntés)**

Fenti rendelkezésekre figyelemmel a bírálóbizottság javasolja a közbeszerzési eljárást a Kbt. 114. § (8) bekezdése alapján ***eredménytelenné*** nyilvánítani, mert az eljárás esetében az értékelés alapján legkedvezőbb ajánlatot tett ajánlattevővel történő szerződéskötés esetén a szerződés értéke a becsült értéket meghaladná, és az ajánlatkérő az eljárást olyan szabályok szerint indította meg, amelyek nem lettek volna jogszerűen alkalmazhatóak, ha az ajánlatkérő az eljárás becsült értékeként ezt a szerződéses értéket határozta volna meg, ugyanis a két rész szerződéses értéke meghaladná az eljárás jogalapjául szolgáló nettó 300 millió forintos összeget.

Jegyzőkönyv lezárva.

|  |  |  |
| --- | --- | --- |
| Dr. Tóth Krisztina  |  | Smidtné Nagy Terézia |
|  |  |  |
| Horváth Balázs |  | Nemes Krisztina |